
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 285 

19 Μαρτίου 2001 


ΑΠΟΦΑΣΕΙ Σ 

Αρίθ. 210/2 

Κανονισμός Εκχώρησης Μεμονωμένων Ραδιοσυχνοτή¬ 
των ή Ζωνών Ραδιοσυχνοτήτων, υπό Καθεστώς Ειδι¬ 
κής Άδειας, για Παροχή Δημόσιων Τηλεπικοινωνιακών 
Υπηρεσιών. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α72000), 

β. το Ν. 1843/1989 «Κύρωση Τελικών Πράξεων της Πα¬ 
γκόσμιας Διοικητικής Διάσκεψης Ραδιοεπικοινωνιών (Γέ- 
νεύη 1979)» (ΦΕΚ 96/Α'/1989), 

γ. την Κοινή Απόφαση των Υπουργών Εθνικής Άμυνας 
και Μεταφορών και Επικοινωνιών αριθ. 21229/1983 «Κύ¬ 
ρωση Εθνικού Κανονισμού Κατανομής Ζωνών Συχνοτή¬ 
των» (ΦΕΚ 550/Β71983), 

δ) το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζει: 

Άρθρο 1 

Σκοπός και Πεδίο Εφαρμογής 

1. Σκοπός του παρόντος Κανονισμού είναι ο καθορισμός 
της διαδικασίας Εκχώρησης Μεμονωμένων Ραδιοσυχνο¬ 
τήτων ή Ζωνών Ραδιοσυχνοτήτων και των όρων και προϋ¬ 
ποθέσεων χρήσης τους για την παροχή Δημόσιων Τηλεπι¬ 
κοινωνιακών Υπηρεσιών υπό καθεστώς Ειδικής Άδειας, 
κατά την έννοια του Ν. 2867/2000 όπως εκάστοτε ισχύει. 

2. Ο παρών Κανονισμός δεν αφορά τα τέλη εκχώρησης 
και χρήσης ραδιοσυχνοτήτων. 

Άρθρο 2 

Ορισμοί 

1. Για την εφαρμογή του παρόντος Κανονισμού οι ακό¬ 
λουθοι όροι έχουν την έννοια η οποία τους αποδίδεται πα¬ 
ρακάτω: 

Απονομή Ραδιοσυχνοτήτων: Διάθεση ενός συγκεκριμέ¬ 
νου διαύλου ή συγκεκριμένης ζώνης ραδιοσυχνοτήτων, 
σε εφαρμογή των διατάξεων της κείμενης νομοθεσίας 


περι'Ειδικών αδειών, με σκοπότη χρησιμοποίησή του, κα¬ 
τά κανόνα σε αποκλειστική βάση, για τη παροχή συγκε¬ 
κριμένης Τηλεπικοινωνιακής Υπηρεσίας ραδιοεπικοινω¬ 
νίας σε μία ή περισσότερες γεωγραφικές ζώνες, σύμφω¬ 
να με τους όρους της Ειδικής Άδειας. Η Απονομή 
Ραδιοσυχνοτήτων, γίνεται με την ατομική διοικητική πρά¬ 
ξη με την οποία χορηγείται η Ειδική Άδεια. 

Εκχώρηση Ραδιοσυχνοτήτων: είναι η εξουσιοδότηση, η 
οποία παρέχεται σε πρόσωπο το οποίο είναι ήδη κάτοχος 
Ειδικής Άδειας, για την έναρξη χρησιμοποίησης από ένα 
ραδιοηλεκτρικό Σταθμό μιας συγκεκριμένης ραδιοσυ¬ 
χνότητας ή ενός συγκεκριμένου ραδιοηλεκτρικού διαύ¬ 
λου σε συγκεκριμένη θέση και με συγκεκριμένα τεχνικά 
χαρακτηριστικά σύμφωνα με τις προϋποθέσεις που περι- 
γράφονται στην Ειδική Άδεια. 

Εκχώρηση σε Σταθμό που λειτουργεί σε Προσωρινή Βά¬ 
ση: Αφορά Εκχώρηση Ραδιοσυχνοτήτων σε Σταθμό του 
οποίου το συνολικό χρονικό διάστημα λειτουργίας δεν 
υπερβαίνει τους δύο (2) μήνες εφόσον για τη λειτουργία 
του συγκεκριμένου Σταθμού δεν απαιτείται Ειδική Άδεια. 

Εκχώρηση ραδιοσυχνότητας σε Πρωτεύουσα Βάση: 
Αφορά Εκχώρηση Ραδιοσυχνοτήτων σε Σταθμούς οι 
οποίοι υπόκεινται στους εξής περιορισμούς: 

α. Έχουν δικαίωμα προστασίας από επιζήμιες παρεμ¬ 
βολές που προκαλούνται από άλλους Σταθμούς στους 
οποίους έχει γίνει Εκχώρηση ραδιοσυχνοτήτων σε Πρω¬ 
τεύουσα Βάση μεταγενέστερα από αυτούς. 

β. Δεν πρέπει να προκαλούν επιζήμιες παρεμβολές σε 
Σταθμούς στους οποίους έχει γίνει Εκχώρηση σε Πρω¬ 
τεύουσα Βάση, προγενέστερα από αυτούς. 

γ. Έχουν δικαίωμα προστασίας από επιζήμιες παρεμ¬ 
βολές που προκαλούνται από Σταθμούς στους οποίους 
έχουν Εκχωρηθεί ραδιοσυχνότητες σε Δευτερεύουσα 
βάση προγενέστερα ή μεταγενέστερα από αυτούς 
Εκχώρηση ραδιοσυχνότητας σε Δευτερεύουσα Βάση: 
Αφορά Εκχώρηση ραδιοσυχνοτήτων σε Σταθμούς οι 
οποίοι έχουν τους εξής περιορισμούς: 

α. Δεν πρέπει να προκαλούν παρεμβολές στους Σταθ¬ 
μούς Πρωτεύουσας Υπηρεσίας, ασχέτως αν οι συχνότη¬ 
τες τους εκχωρήθηκαν νωρίτερα ή πρόκειται να εκχωρη¬ 
θούν μεταγενέστερα. 

β. Δεν μπορούν να διεκδικούν προστασία από παρεμβο¬ 
λές που προκαλούνται από Σταθμούς Πρωτεύουσας Υπη- 

ρεσίας, στους οποίους οι συχνότητες εκχωρήθηκαν νω¬ 
ρίτερα ή πρόκειται να εκχωρηθούν μεταγενέστερα. 

γ. Έχουν δικαίωμα προστασίας από παρεμβολές που 
προκαλούνται από Σταθμούς της ίδιας Υπηρεσίας ή άλ¬ 
λης επίσης δευτερεύουσας Υπηρεσίας, εφόσον οι συχνό¬ 
τητες των άλλων αυτών Σταθμών εκχωρήθηκαν μεταγε¬ 
νέστερα. 

Εθνικό Μητρώο Ραδιοσυχνοτήτων (Ε.Μ.Ρ.): Είναι το αρ¬ 
χείο που περιλαμβάνει το σύνολο των ραδιοσυχνοτήτων 
που έχουν Εκχωρηθεί, σε εθνικό επίπεδο. 

Επίγειος Σταθμός: Σταθμός εγκατεστημένος είτε στην 
επιφάνεια της γης είτε μέσα στο κύριο τμήμα της γήινης 
ατμόσφαιρας και που προορίζεται να επικοινωνεί: 

- με έναν ή περισσότερους Σταθμούς διαστήματος 

- με έναν ή περισσότερους Σταθμούς της ίδιας φύσης 
μέσω ενός ή περισσότερων ανακλαστικών δορυφόρων ή 
αντικειμένων του διαστήματος. 

Επίγειος Κινητός Σταθμός: Επίγειος Σταθμός της κινη¬ 
τής Υπηρεσίας μέσω δορυφόρου προοριζόμενος να χρη¬ 
σιμοποιείται όταν βρίσκεται σε κίνηση ή κατά τις Σταθ¬ 
μεύσεις σε σημεία μη καθορισμένα. 

Επιζήμια Παρεμβολή: Παρεμβολή η οποία θέτει σε κίν¬ 
δυνο την ορθή λειτουργία των υπηρεσιών ραδιοπλοήγη- 
σης, ή άλλων υπηρεσιών ασφάλειας ή παρενοχλεί, υποβι¬ 
βάζει τη ποιότητα ή επαναλαμβανόμενα διακόπτει τη πα¬ 
ροχή Τηλεπικοινωνιακής Υπηρεσίας από νομίμως 
λειτουργούντα Σταθμό. 

Κανονισμός Ραδιοεπικοινωνιών: Είναι ο Διεθνής Κανο¬ 
νισμός Ραδιοεπικοινωνιών της Διεθνούς Ένωσης Επικοι¬ 
νωνιών (ΙΤυ) όπως κάθε φορά κυρούται και ισχύει στη Χώ¬ 
ρα μας. 

Κατανομή: Εγγραφή στον Πίνακα Κατανομής Ζωνών 
Συχνοτήτων μιας καθορισμένης ζώνης συχνοτήτων με 
σκοπό τη χρησιμοποίησή της από μία ή περισσότερες 
υπηρεσίες ραδιοεπικοινωνίας εδάφους ή διαστήματος ή 
απάτην υπηρεσία ραδιοαστρονομίας, με ειδικές προϋπο¬ 
θέσεις. 

Κινητός Σταθμός: Σταθμός της Κινητής Υπηρεσίας προ- 
οριζόμενος να χρησιμοποιείται όταν βρίσκεται σε κίνηση 
ή κατά τις Σταθμεύσεις σε σημεία μη καθορισμένα. 

Παρεμβολή: Το αποτέλεσμα ανεπιθύμητης ενέργειας, 
που οφείλεται σε μία ή συνδυασμό περισσοτέρων εκπο¬ 
μπών, ακτινοβολιών ή επαγωγών κατά τη λήψη σε ένα σύ¬ 
στημα ραδιοεπικοινωνιών και που εκδηλώνεται με οποια¬ 
δήποτε μείωση της απόδοσης, λανθασμένης ερμηνείας ή 
απώλειας πληροφορίας η οποία θα μπορούσε να ληφθεί 
χωρίς την ανεπιθύμητη αυτή ενέργεια. 

Ραδιοηλεκτρικό δίκτυο: Το Τηλεπικοινωνιακό Δίκτυο 
που χρησιμοποιεί ραδιοκύματα. 

Ραδιοηλεκτρικός Σταθμός ή Σταθμός ραδιοεπικοινω¬ 
νιών: Ένας ή περισσότεροι πομποί ή δέκτες, ή συνδυα¬ 
σμός πομπών και δεκτών συμπεριλαμβανομένων των 
πρόσθετων συσκευών, που είναι αναγκαίοι σε ορισμένη 
θέση για τη διεξαγωγή (διενέργεια) συγκεκριμένης υπη¬ 
ρεσίας ραδιοεπικοινωνίας ή για την υπηρεσία ραδιοα¬ 
στρονομίας. Κάθε Σταθμός χαρακτηρίζεται από το είδος 
της υπηρεσίας στην οποία συμμετέχει και από το αν λει¬ 
τουργεί σε μόνιμη ή προσωρινή βάση. 

Σταθερός Σταθμός: Ραδιοηλεκτρικός Σταθμός της Στα¬ 
θερής Υπηρεσίας. 

Σταθμός Ξηράς: Σταθμός της Κινητής Υπηρεσίας μη 


προορισμένος να χρησιμοποιείται, όταν βρίσκεται σε κί¬ 
νηση. 

Υπηρεσία ραδιοεπικοινωνίας: Μία υπηρεσία που περι¬ 
λαμβάνει τη μεταβίβαση, την εκπομπή και/ή τη λήψη ρα¬ 
διοκυμάτων για ειδικούς σκοπούς τηλεπικοινωνίας. Εν¬ 
δεικτικά περιλαμβάνει τις ακόλουθες υπηρεσίες: 

Διαδορυφορική υπηρεσία: Υπηρεσία ραδιοεπικοινω¬ 
νίας που εξασφαλίζει ζεύξεις μεταξύ τεχνητών δορυφό¬ 
ρων. 

Κινητή υπηρεσία: Υπηρεσία ραδιοεπικοινωνίας μεταξύ 
Κινητών Σταθμών και Σταθμών ξηράς, ή μεταξύ Κινητών 
Σταθμών. 

Κινητή υπηρεσία μέσω δορυφόρου: Υπηρεσία ραδιοε¬ 
πικοινωνίας μεταξύ Επίγειων Κινητών Σταθμών και ενός ή 
περισσότερων διαστημικών Σταθμών, ή μεταξύ διαστημι¬ 
κών Σταθμών που χρησιμοποιούνται από την υπηρεσία 
αυτή, ή μεταξύ επίγειων κινητών Σταθμών μέσω ενός ή πε¬ 
ρισσότερων διαστημικών Σταθμών. Η υπηρεσία αυτή 
μπορεί επίσης να περιλαμβάνει ζεύξεις τροφοδότησης 
που είναι αναγκαίες για τη λειτουργία της. 

Κινητή υπηρεσία ξηράς: Κινητή υπηρεσία μεταξύ Σταθ¬ 
μών βάσης και κινητών Σταθμών ξηράς, ή μεταξύ κινητών 
Σταθμών ξηράς. 

Κινητή υπηρεσία ξηράς μέσω δορυφόρου: Κινητή υπη¬ 
ρεσία μέσω δορυφόρου στην οποία οι επίγειοι κινητοί 
Σταθμοί βρίσκονται στη ξηρά. 

Κινητή ναυτική υπηρεσία: Κινητή υπηρεσία μεταξύ πα¬ 
ρακτίων Σταθμών και Σταθμών πλοίου, ή μεταξύ Σταθμών 
πλοίου, ή μεταξύ συνεργαζόμενων Σταθμών επικοινωνίας 
σε πλοίο. Οι Σταθμοί σκαφών διάσωσης και οι Σταθμοί θε- 
σιδεικτικών ραδιοφάρων έκτακτης ανάγκης μπορούν επί¬ 
σης να μετέχουν στην υπηρεσία αυτή. 

Κινητή ναυτική υπηρεσία μέσω δορυφόρου: Κινητή 
υπηρεσία μέσω δορυφόρου στην οποία οι επίγειοι κινητοί 
Σταθμοί είναι εγκατεστημένοι σε πλοία. Οι Σταθμοί σκα¬ 
φών διάσωσης και οι Σταθμοί θεσιδεικτικών ραδιοφάρων 
έκτακτης ανάγκης μπορούν επίσης να μετέχουν στην 
υπηρεσία αυτή. 

Κινητή αεροναυτική υπηρεσία: Κινητή υπηρεσία μεταξύ 
αεροναυτικών Σταθμών και Σταθμών αεροσκάφους, ή με¬ 
ταξύ Σταθμών αεροσκάφους, στην οποία μπορούν να με¬ 
τέχουν και Σταθμοί σκαφών διάσωσης. Σταθμοί θεσιδει- 
κτικών ραδιοφάρων έκτακτης ανάγκης μπορούν επίσης 
να συμμετέχουν στην υπηρεσία αυτή σε καθορισμένες 
συχνότητες κινδύνου και έκτακτης ανάγκης. 

Κινητή αεροναυτική υπηρεσία μέσω δορυφόρου: Κινη¬ 
τή υπηρεσία μέσω δορυφόρου στην οποία οι επίγειοι κι¬ 
νητοί Σταθμοί είναι εγκατεστημένοι σε αεροσκάφη. Σταθ¬ 
μοί σκαφών διάσωσης και Σταθμοί θεσιδεικτικών ραδιο¬ 
φάρων έκτακτης ανάγκης μπορούν επίσης να μετέχουν 
στην υπηρεσία αυτή. 

Σταθερή υπηρεσία: Υπηρεσία ραδιοεπικοινωνίας μετα¬ 
ξύ καθορισμένων σταθερών σημείων. 

Σταθερή υπηρεσία μέσω δορυφόρου: Υπηρεσία ραδιο¬ 
επικοινωνίας μεταξύ επίγειων Σταθμών σε δεδομένες θέ¬ 
σεις, όταν χρησιμοποιούνται ένας ή περισσότεροι δορυ¬ 
φόροι. Η δεδομένη θέση μπορεί να είναι ένα προσδιορι¬ 
σμένο σταθερό σημείο ή οποιοδήποτε σταθερό σημείο σε 
προσδιορισμένες περιοχές. Σε ορισμένες περιπτώσεις η 
υπηρεσία αυτή περιλαμβάνει ζεύξεις μεταξύ δορυφό¬ 
ρων, οι οποίοι μπορεί να λειτουργούν στη διαδορυφορική 

υπηρεσία. Η σταθερή υπηρεσία μέσω δορυφόρου μπορεί 
επίσης να περιλαμβάνει ζεύξεις τροφοδότησης για άλλες 
υπηρεσίες διαστημικής ραδιοεπικοινωνίας. 

Υπηρεσία εκπομπής (ραδιοφωνίας ή τηλεόρασης): 
Υπηρεσία ραδιοεπικοινωνίας στην οποία οι εκπομπές 
προορίζονται για απευθείας λήψη από το γενικό κοινό. Η 
υπηρεσία αυτή μπορεί να περιλαμβάνει εκπομπές ήχου, 
εκπομπές τηλεόρασης ή άλλους τύπους εκπομπής. 

Υπηρεσία εκπομπής (ραδιοφωνίας ή τηλεόρασης) μέ¬ 
σω δορυφόρου: Υπηρεσία ραδιοεπικοινωνίας στην οποία 
σήματα εκπεμπόμενα ή αναμεταβιβαζόμενα από διαστη¬ 
μικούς Σταθμούς προορίζονται για απευθείας λήψη από 
το ευρύ κοινό. Στην υπηρεσία αυτή, ο όρος «απευθείας 
λήψη» πρέπει να περιλαμβάνει και την ατομική λήψη και 
τη συλλογική λήψη. 

Υπηρεσία ραδιοεπισήμανσης: Υπηρεσία ραδιοεπικοι¬ 
νωνίας για σκοπούς ραδιοεπισήμανσης. 

Υπηρεσία ραδιοεπισήμανσης μέσω δορυφόρου: Υπη¬ 
ρεσία ραδιοεπικοινωνίας για σκοπούς ραδιοεπισήμαν- 
σης που περιλαμβάνει τη χρήση ενός ή περισσότερων 
διαστημικών Σταθμών. Η υπηρεσία αυτή μπορεί επίσης να 
περιλαμβάνει τις ζεύξεις τροφοδότησης που είναι ανα¬ 
γκαίες για την εκμετάλλευσή της. 

Υπηρεσία ραδιοπλοήγησης: Υπηρεσία ραδιοεπισήμαν- 
σης για σκοπούς ραδιοπλοήγησης. 

Υπηρεσία ραδιοπλοήγησης μέσω δορυφόρου: Υπηρε¬ 
σία ραδιοεπισήμανσης μέσω δορυφόρου για σκοπούς 
ραδιοπλοήγησης. Η υπηρεσία αυτή μπορεί επίσης να πε¬ 
ριλαμβάνει τις ζεύξεις τροφοδότησης που είναι αναγκαί¬ 
ες για την εκμετάλλευσή της. 

Υπηρεσία ναυτικής ραδιοπλοήγησης: Υπηρεσία ραδιο- 
πλοήγησης που προορίζεται για τις ανάγκες και την 
ασφαλή εκμετάλλευση των πλοίων. 

Υπηρεσία ναυτικής ραδιοπλοήγησης μέσω δορυφό¬ 
ρου: Υπηρεσία ραδιοπλοήγησης μέσω δορυφόρου 
στην οποία οι επίγειοι Σταθμοί είναι εγκατεστημένοι σε 
πλοία. 

Υπηρεσία αεροναυτικής ραδιοπλοήγησης: Υπηρεσία 
ραδιοπλοήγησης που προορίζεται για τις ανάγκες και την 
ασφαλή εκμετάλλευση των αεροσκαφών. 

Υπηρεσία αεροναυτικής ραδιοπλοήγησης μέσω δορυ¬ 
φόρου: Υπηρεσία ραδιοπλοήγησης μέσω δορυφόρου 
στην οποία οι επίγειοι Σταθμοί είναι εγκατεστημένοι σε 
αεροσκάφη. 

Υπηρεσία ραδιοεντοπισμού: Υπηρεσία ραδιοεπισήμαν- 
σης για σκοπούς ραδιοεντοπισμού. 

Υπηρεσία ραδιοεντοπισμού μέσω δορυφόρου: Υπηρε¬ 
σία ραδιοεπισήμανσης μέσω δορυφόρου χρησιμοποιού¬ 
μενη για σκοπούς ραδιοεντοπισμού. Η υπηρεσία αυτή 
μπορεί επίσης να περιλαμβάνει τις ζεύξεις τροφοδότη¬ 
σης που είναι αναγκαίες για την εκμετάλλευσή της. 

Υπηρεσία μετεωρολογικών βοηθημάτων: Υπηρεσία ρα¬ 
διοεπικοινωνίας χρησιμοποιούμενη για μετεωρολογικές, 
περιλαμβανομένων των υδρολογικών, παρατηρήσεις και 
εξερεύνηση. 

Υπηρεσία εξερεύνησης της Γης μέσω δορυφόρου: 
Υπηρεσία ραδιοεπικοινωνίας μεταξύ επίγειων Σταθμών 
και ενός ή περισσότερων διαστημικών Σταθμών, που μπο¬ 
ρεί να περιλαμβάνει ζεύξεις μεταξύ διαστημικών Σταθ¬ 
μών, στην οποία: 

- πληροφορίες που αφορούν τα χαρακτηριστικά της 


Γης και των φυσικών φαινομένωντης, περιλαμβανομένων 
των δεδομένων που σχετίζονται με την κατάσταση του πε¬ 
ριβάλλοντος, λαμβάνονται από ενεργούς ανιχνευτήρες ή 
παθητικούς ανιχνευτήρες σε δορυφόρους της Γης. 

- ανάλογες πληροφορίες συλλέγονται από εναέριες ή 
εγκατεστημένες στη Γη εξέδρες, 

- τέτοιες πληροφορίες μπορούν να διανεμηθούν σε επί¬ 
γειους Σταθμούς στο ίδιο σύστημα, 

- μπορεί να περιλαμβάνεται εξακρίβωση εξέδρας. 

Η υπηρεσία αυτή μπορεί επίσης να περιλαμβάνει τις 
ζεύξεις τροφοδότησης που είναι αναγκαίες για την εκμε¬ 
τάλλευσή της. 

Υπηρεσία μετεωρολογίας μέσω δορυφόρου: Υπηρεσία 
εξερεύνησης της Γης μέσω δορυφόρου για σκοπούς με¬ 
τεωρολογίας. 

Υπηρεσία πρότυπης συχνότητας και ωριαίων σημάτων: 
Υπηρεσία ραδιοεπικοινωνίας για επιστημονικούς, τεχνι¬ 
κούς και άλλους σκοπούς, που παρέχει την εκπομπή συ¬ 
γκεκριμένων συχνοτήτων, ωριαίων σημάτων ή και των 
δύο, δηλωμένης υψηλής ακρίβειας, που προορίζεται για 
γενική λήψη. 

Υπηρεσία πρότυπης συχνότητας και ωριαίων σημάτων 
μέσω δορυφόρου: Υπηρεσία ραδιοεπικοινωνίας που χρη¬ 
σιμοποιεί διαστημικούς Σταθμούς σε δορυφόρους της 
γης για τους ίδιους σκοπούς όπως η υπηρεσία πρότυπης 
συχνότητας και ωριαίων σημάτων. Η υπηρεσία αυτή μπο¬ 
ρεί επίσης να περιλαμβάνει τις ζεύξεις τροφοδότησης 
που είναι αναγκαίες για την εκμετάλλευσή της. 

Υπηρεσία έρευνας διαστήματος: Υπηρεσία ραδιοεπι¬ 
κοινωνίας στην οποία χρησιμοποιούνται διαστημόπλοια, 
ή άλλα αντικείμενα του διαστήματος για σκοπούς επιστη¬ 
μονικής ή τεχνολογικής έρευνας. 

Υπηρεσία ραδιοαστρονομίας: Υπηρεσία που περιλαμ¬ 
βάνει τη χρήση της ραδιοαστρονομίας. 

Υπηρεσία ασφάλειας: Κάθε υπηρεσία ραδιοεπικοινω¬ 
νίας που χρησιμοποιείται μόνιμα ή προσωρινά για την 
ασφάλεια της ανθρώπινης ζωής και περιουσίας. 

2. Σε περίπτωση που κάποιος από τους ορισμούς που 
χρησιμοποιούνται στο παρόντα Κανονισμό δεν αναφέρε- 
ται στο παρόν άρθρο, η αντίστοιχη λέξη ή φράση ερμη¬ 
νεύεται σύμφωνα με τον ορισμό ο οποίος περιλαμβάνεται 
στον Ν. 2867/2000 ή αν δεν υπάρχει εκεί στο Ν. 1843/89, ή 
αν δεν υπάρχει εκεί στο δευτερογενές δίκαιο της Ευρω¬ 
παϊκής Ένωσης. 

Άρθρο 3 
Γ ενικές Αρχές 

1. Εκχώρηση συγκεκριμένων Ραδιοσυχνοτήτων σε 
εφαρμογή του παρόντος Κανονισμού, γίνεται σύμφωνα 
με τον ΕΚΚΖΣ, σε Πρωτεύουσα ή Δευτερεύουσα βάση, σε 
Σταθμούς Ραδιοεπικοινωνιών που λειτουργούν σε μόνιμη 
ή προσωρινή βάση. 

2. Για κάθε Σταθμό Ραδιοεπικοινωνιών που χρησιμοποι¬ 
εί ραδιοσυχνότητες εντός της Ελληνικής Επικράτειας και 
εμπίπτει στο πεδίο εφαρμογής του παρόντος Κανονι¬ 
σμού, απαιτείται Εκχώρηση των συγκεκριμένων ραδιοσυ¬ 
χνοτήτων από την ΕΕΤΤ. 

3. Με την επιφύλαξη των Σταθμών για τη λειτουργία 
των οποίων απαιτείται διεθνής συντονισμός και των δια¬ 
τάξεων του Κανονισμού Ραδιοεπικοινωνιών, εξαιρούνται 

από την υποχρέωση Εκχώρησης ραδιοσυχνότητας οι 
εξής: 

α. Σταθμοί Ραδιοεπικοινωνιών κατόχου Ειδικής Άδειας, 
οι οποίοι χρησιμοποιούν ραδιοσυχνότητες που έχουν 
απονεμηθεί σε ορισμένη γεωγραφική περιοχή, για απο¬ 
κλειστική χρήση. 

β. Κινητοί Σταθμοί όταν ανήκουν σε Τηλεπικοινωνιακό 
Δίκτυο Κινητής Υπηρεσίας Ξηρός για το οποίο έχει εκδο- 
θεί η Ειδική Άδεια, εφόσον λειτουργούν σε ραδιοσυχνό¬ 
τητες για τις οποίες έχει γίνει Απονομή και χρησιμοποι¬ 
ούνται σύμφωνα με τους όρους της Ειδικής αυτής Άδει¬ 
ας. 

γ. Επίγειοι Κινητοί Σταθμοί όταν αποτελούν μέρος Τη¬ 
λεπικοινωνιακού Δικτύου Κινητής Υπηρεσίας μέσω Δορυ¬ 
φόρου για το οποίο έχει εκδοθεί Ειδική Άδεια εφόσον λει¬ 
τουργούν σε ραδιοσυχνότητες για τις οποίες έχει γίνει 
Απονομή για αποκλειστική χρήση και χρησιμοποιούνται 
σύμφωνα με τους όρους της Ειδικής αυτής Άδειας. 

δ. Σταθμοί που χρησιμοποιούν τις συχνότητες του Πα¬ 
ραρτήματος Α. 

4. Κάθε Εκχώρηση ραδιοσυχνότητας γίνεται λαμβάνο- 
ντας υπόψη: 

(α) Τις τεχνικές προδιαγραφές του ραδιοεξοπλισμού 
τον οποίο προτίθεται να χρησιμοποιήσει ο αιτούμενος. 

(β) Τα μοντέλα διάδοσης ηλεκτρομαγνητικών κυμάτων 
που προβλέπονται από τις σχετικές συστάσεις της Διε¬ 
θνούς Ένωσης Τηλεπικοινωνιών - Ραδιοεπικοινωνιών 
(ΙΤυ-Β). 

(γ) Ταεφαρμόσιμα, κατά περίπτωση, όρια Παρεμβολής, 
όπως καθορίζονται με απόφαση της ΕΕΤΤ ή ελλείψει αυ¬ 
τής, από τα ευρωπαϊκά και διεθνή πρότυπα. 

(δ) Την ορθολογική διαχείριση του φάσματος των ρα¬ 
διοσυχνοτήτων. 

5. Οι χρήστες του φάσματος ραδιοσυχνοτήτων πρέπει 
να μεριμνούν ώστε ο αριθμός των ραδιοδιαύλων και το 
φάσμα ραδιοσυχνοτήτων τα οποία χρησιμοποιούν να πε¬ 
ριορίζονται στο ελάχιστο που είναι απαραίτητο για την 
εξασφάλιση με ικανοποιητικό τρόπο της παροχής των Δη¬ 
μόσιων Τηλεπικοινωνιακών Υπηρεσιών που είναι αντικεί¬ 
μενο της Ειδικής Αδειας τους. 

6. Νομίμως χρησιμοποιούμενη συχνότητα από Σταθμό 
ραδιοεπικοινωνιών κάθε υπηρεσίας, διαχωρίζεται από τα 
όρια της ζώνης που έχει κατανεμηθεί στην υπηρεσία αυ¬ 
τή κατά τέτοιο τρόπο που, λαμβάνοντας υπόψη τη ζώνη 
συχνοτήτων που έχει εκχωρηθεί σε ένα Σταθμό, να μην 
προκαλείται Επιζήμια Παρεμβολή σε υπηρεσίες στις 
οποίες έχουν κατανεμηθεί οι άμεσα γειτονικές ζώνες συ¬ 
χνοτήτων. 

7. Η επιλογή των θέσεων, των ραδιοσυχνοτήτων λει¬ 
τουργίας και των υπόλοιπων τεχνικών χαρακτηριστικών 
Σταθμών εδάφους και επίγειων Σταθμών που λειτουρ¬ 
γούν σε ζώνες ραδιοσυχνοτήτων που χρησιμοποιούνται 
από κοινού από υπηρεσίες εδάφους και υπηρεσίες ρα¬ 
διοεπικοινωνίας μέσω δορυφόρου, υπόκειται στις διατά¬ 
ξεις του Κανονισμού Ραδιοεπικοινωνιών. 

Άρθρο 4 

Διαδικασία Εκχώρησης Ραδιοσυχνότητας 

1. Δικαίωμα υποβολής αίτησης Εκχώρησης στην ΕΕΤΤ 
σύμφωνα με τον παρόντα Κανονισμό, έχουν αποκλειστικά 


πρόσωπα που παρέχουν Δημόσιες Τηλεπικοινωνιακές 
Υπηρεσίες σε καθεστώς Ειδικής Αδειας, εφόσον για την 
παροχή αυτών των Δημόσιων Τηλεπικοινωνιακών Υπηρε¬ 
σιών απαιτείται η Εκχώρηση ραδιοσυχνοτήτων, περιλαμ- 
βανομένων χωρίς περιορισμό και των κατόχων Ειδικής 
Αδειας με την οποία τους έχουν απονεμηθεί μεμονωμένες 
ραδιοσυχνότητες ή τμήματα ραδιοσυχνοτήτων για τη πα¬ 
ροχή Δημόσιων Τηλεπικοινωνιακών Υπηρεσιών με χρήση 
ραδιοσυχνοτήτων. 

2. Με την επιφύλαξη των όρων του παρόντος Κανονι¬ 
σμού κάθε τηλεπικοινωνιακή Επιχείρηση έχει δικαίωμα να 
αιτηθείτην Εκχώρηση μέχρι δώδεκα (12) μεμονωμένων 
ραδιοσυχνοτήτων για κάθε Υπηρεσία, ανά εβδομάδα. Ει¬ 
δικά για τη περίπτωση της Σταθερής Υπηρεσίας για αμφί- 
δρομη επικοινωνία, το προαναφερόμενο όριο ανά εβδο¬ 
μάδα, αφορά σε ζεύγη ραδιοσυχνοτήτων. Η ΕΕΤΤ δύνα- 
ται με ειδικά αιτιολογημένη απόφασή της και μετά από 
διενέργεια δημόσιας διαβούλευσης, να μεταβάλλει το 
όριο του μέγιστου επιτρεπόμενου αριθμού εκχωρήσεων 
ανάπάροχο. Η διάρκεια της δημόσιας διαβούλευσης δεν 
μπορεί να είναι μικρότερη από τριάντα (30) ημέρες και αρ¬ 
χίζει με την δημοσίευση κατά πρόσφορο τρόπο, ο οποίος 
περιλαμβάνει τουλάχιστο τη δημοσίευση στην ιστοσελί¬ 
δα της ΕΕΤΤ, των θεμάτων επί των οποίων θα γίνει η δια- 
βούλευση, σύμφωνα με τη παρούσα παράγραφο. Τα απο¬ 
τελέσματα της διαβούλευσης δεν είναι δεσμευτικά για 
την ΕΕΤΤ και η σχετική απόφαση της ΕΕΤΤ εκδίδεται 
εντός τριάντα (30) ημερών από την ολοκλήρωση της δια¬ 
βούλευσης. 

3. Η αίτηση κατατίθεται στην ΕΕΤΤ μετά απαραίτητα 
δικαιολογητικά που περιγράφονται στο Παράρτημα Β 
του παρόντος. Η ΕΕΤΤ σε προκαταρκτικό στάδιο εξετά¬ 
ζει αν: 

(α) Ο αιτούμενος είναι κάτοχος Ειδικής Άδειας παροχής 
Τηλεπικοινωνιακών Υπηρεσιών με χρήση ραδιοσυχνοτή¬ 
των. 

(β) Η αίτηση είναι πλήρης και περιέχει όλα τα απαιτού- 
μενα δικαιολογητικά, σύμφωνα με το Παράρτημα Β της 
παρούσας. 

(γ) Οι ζώνες ραδιοσυχνοτήτων οι οποίες αναφέρονται 
στην αίτηση μπορούν να χρησιμοποιηθούν για τη παροχή 
των υπηρεσιών για τις οποίες ο αιτούμενος έχει Ειδική 
Άδεια, σύμφωνα με τον ΕΚΚΖΣ. 

(δ) Ο ραδιοεξοπλισμός που χρησιμοποιείται (π.χ. συ¬ 
σκευές, κεραίες, σηματοτροφοδοτικά καλώδια, κλπ) είναι 
σύμφωνος μετά ευρωπαϊκά και εθνικά πρότυπα. 

(ε) Ο αιτούμενος τηρεί όλες τις υποχρεώσεις του σχετι¬ 
κά με τη καταβολή τελών χρήσης του φάσματος ραδιο¬ 
συχνοτήτων, εφόσον χρησιμοποιεί ήδη ραδιοσυχνότη¬ 
τες. 

(στ) Ο αιτούμενος με τη συγκεκριμένη αίτησή του, δεν 
υπερβαίνει το όριο των δώδεκα (12) ραδιοσυχνοτήτων 
ανά εβδομάδα, σύμφωνα με τα οριζόμενα στην παρ.2 του 
παρόντος άρθρου. 

4. Στην περίπτωση που δεν πληρούται κάποιο από τα 
παραπάνω στοιχεία, η αίτηση απορρίπτεται με ειδικά αι¬ 
τιολογημένη απόφαση της ΕΕΤΤ και ο φάκελος επιστρέ- 
φεται στον αιτούμενο. Η σχετική απόφαση της ΕΕΤΤ λαμ- 
βάνεται εντός δέκα πέντε (15) ημερών από την υποβολή 
του φακέλου. Σε περίπτωση κατά την οποία παρέλθει η 
ανωτέρω προθεσμία χωρίς την έκδοση της σχετικής απο- 

φάσεως, θεωρείται ότι οι ανωτέρω προϋποθέσεις πλη- 
ρούνται επαρκώς. Εφόσον απορριφθεί η αίτηση ο αιτού- 
μενος μπορεί να επανυποβάλλει το φάκελο με όλες τις 
απαραίτητες αλλαγές ή/ και προσθήκες που απαιτού¬ 
νται. 

5. Σε περίπτωση κατά την οποία η αίτηση πληροί τις 
προϋποθέσεις της ανωτέρω παραγράφου, η ΕΕΤΤ εξετά¬ 
ζει περαιτέρω την αίτηση. Η αίτηση απορρίπτεται ιδίως 
αν: 

(α) Υπάρχουν λάθη ή παραλείψεις στα τεχνικά στοιχεία 
που υποβάλλονται, σύμφωνα με το Παράρτημα Β του πα¬ 
ρόντος Κανονισμού. 

(β) Από τη θεωρητική διερεύνηση του φακέλου του προ¬ 
κύπτει ότι, δεν υπάρχει διαθέσιμη ραδιοσυχνότητα, που 
να μπορεί να χρησιμοποιηθεί στη συγκεκριμένη γεωγρα¬ 
φική περιοχή από το συγκεκριμένο Σταθμό Ραδιοεπικοι¬ 
νωνιών χωρίς να προκληθούν Επιβλαβείς Παρεμβολές σε 
νομίμως λειτουργούντες Σταθμούς. Σε αυτή τη περίπτω¬ 
ση είναι δυνατή η Εκχώρηση ραδιοσυχνότητας σε άλλη 
ζώνη ραδιοσυχνοτήτων εφόσον έχει προσδιοριστεί τέ¬ 
τοια στην αίτηση. 

(γ) Με βάση τη θεωρητική ανάλυση η ισοδύναμη ισο- 
τροπικά ακτινοβολούμενη ισχύς εκπομπής είναι μεγαλύ¬ 
τερη από τα μέγιστα επιτρεπτά όρια που θέτει ο Διεθνής 
Κανονισμός Ραδιοεπικοινωνιών, για τη συγκεκριμένη 
υπηρεσία. 

(δ) Δεν πληρούνται οι όροι ποιότητας του δικτύου όπως 
τυχόν έχουν καθοριστεί στο κείμενο της ειδικής άδειας 
του αιτούντος. 

(ε) Με βάση τη περιγραφή του δικτύου που έχει γίνει στο 
φάκελο της Ειδικής Άδειας δεν τεκμηριώνεται επαρκώς η 
ανάγκη Εκχώρησης ραδιοσυχνότητας στο συγκεκριμένο 
Σταθμό. 

6. Σε περίπτωση κατά την οποία από τη θεωρητική διε- 
ρεύνηση του αιτήματος προκύπτει ότι πληρούνται οι 
όροι για την Εκχώρηση των αιτούμενων ραδιοσυχνοτή¬ 
των, εκδίδεται η ατομική διοικητική πράξη Εκχώρησης 
των ραδιοσυχνοτήτων και ενημερώνεται το Εθνικό Μη¬ 
τρώο Ραδιοσυχνοτήτων. Ως ημερομηνία έναρξης χρέω- 
σης των τελών χρήσης των εκχωρηθέντων ραδιοσυχνο¬ 
τήτων θεωρείται η ημερομηνία έκδοσης της πράξης Εκ¬ 
χώρησης. 

7. Προκειμένου να εξασφαλίσει την ορθολογική, ασφα¬ 
λή και αποτελεσματική χρήση του φάσματος χωρίς Επι¬ 
ζήμιες Παρεμβολές η ΕΕΤΤ δύναται, με αιτιολογημένη 
απόφασή της, να προβαίνει σε Εκχώρηση Ραδιοσυχνο¬ 
τήτων με διαφορετικά τεχνικά χαρακτηριστικά από αυτά 
τα οποία περιέχονται στην αίτηση Εκχώρησης, και τα 
οποία ενδεικτικά είναι: η ισχύ εκπομπής, η πόλωση κε¬ 
ραιών ή οι συχνότητες εκπομπής/λήψης, (εφόσον η αίτη¬ 
ση Εκχώρησης αναφέρεται σε συγκεκριμένες ραδιοσυ¬ 
χνότητες ή ραδιοδιαύλους). Η απόφαση αυτή της ΕΕΤΤ 
κοινοποιείται στον αιτούντα ο οποίος, εντός επτά (7) ημε¬ 
ρών, πρέπει να δηλώσει εγγράφως αν αποδέχεται την Εκ¬ 
χώρηση όπως γίνεται από την ΕΕΤΤ σύμφωνα με τη πα¬ 
ρούσα παράγραφο. Σε περίπτωση μη αποδοχής των τρο¬ 
ποποιήσεων, ή άπρακτης παρόδου επτά (7) ημερών από 
την κοινοποίηση της ανωτέρω Απόφασης της ΕΕΤΤ στον 
αιτούντα, η αίτηση για την εν λόγω Εκχώρηση απορρί¬ 
πτεται. 

8. Με την επιφύλαξη των περιπτώσεων για τις οποίες 


απαιτείται διεθνής συντονισμός, η Εκχώρηση της αιτου- 
μένης ραδιοσυχνότητας ή απόρριψη της αίτησης ή η Εκ¬ 
χώρηση υπό όρους, πρέπει να ολοκληρωθεί εντός σαρά¬ 
ντα (40) ημερών από την ολοκλήρωση του προκαταρκτι¬ 
κού σταδίου του παρόντος άρθρου. 

9. Η εξέταση κάθε αίτησης γίνεται κατά χρονική προτε¬ 
ραιότητα ανά ζώνη ραδιοσυχνοτήτων με βάση τον αριθμό 
πρωτοκόλλου κατάθεσης της αίτησης στην ΕΕΤΤ, εκτός 
αν πρόκειται για Εκχωρήσεις που αφορούν: 

(α) Ραδιοσυχνότητες οι οποίες Εκχωρούνται στα πλαί¬ 
σια προσωρινής άδειας. 

(β) Ραδιοσυχνότητες που ανήκουν σε ζώνες ραδιοσυ¬ 
χνοτήτων που έχουν χαρακτηριστεί ελεύθερης χρήσης 
εφόσον αυτές προβλέπονται και καθορίζονται από τη κεί¬ 
μενη νομοθεσία. 

(γ) Ραδιοσυχνότητες που αφορούν την ασφάλεια του 
κοινού σε αέρα, ξηρά και θάλασσα. 

(δ) Ραδιοσυχνότητες που χρησιμοποιούνται σε περι¬ 
πτώσεις εκτάκτων αναγκών, που είναι δυνατόν να δημι¬ 
ουργήσει κίνδυνο για ανθρώπινη ζωή ή περιουσία, με την 
επιφύλαξη ότι η χορήγηση ισχύει μόνο για το χρονικό διά¬ 
στημα της έκτακτης ανάγκης. 

(ε) Ραδιοσυχνότητες που Εκχωρούνται σε Σταθμούς 
που λειτουργούν σε προσωρινή βάση. 

Σε κάθε μια από τις παραπάνω περιπτώσεις εφαρμόζε¬ 
ται η διαδικασία η οποία αναφέρεται στο παρόν άρθρο 
στη περίπτωση όμως αυτή η αίτηση εγκρίνεται, απορρί¬ 
πτεται ή εγκρίνεται υπό όρους, μέσα σε προθεσμία 20 
ημερών από την ολοκλήρωση της προκαταρκτικής διαδι¬ 
κασίας. 

Άρθρο 5 
Όροι Χρήσης 

1. Η χρήση των εκχωρουμένων ραδιοσυχνοτήτων πρέ¬ 
πει να γίνεται κατά τρόπο που να εξασφαλίζεται ότι δεν 
επέρχεται οποιαδήποτε Επιζήμια Παρεμβολή σε άλλη ρα¬ 
διοσυχνότητα που έχει Εκχωρηθεί σε Πρωτεύουσα Βάση 
και να είναι απολύτως σύμφωνη με τους όρους οι οποίοι 
αναφέρονται στην Εκχώρηση. 

2. Κάθε εκπομπή που μπορεί να προκαλέσει Επιζήμια 
Παρεμβολή στις επικοινωνίες κινδύνου, συναγερμού, 
επείγουσας ανάγκης ή ασφάλειας στις διεθνείς συχνότη¬ 
τες κινδύνου και επείγουσας ανάγκης που έχουν καθορι¬ 
στεί γι αυτό το σκοπό στον Κανονισμό Ραδιοεπικοινωνιών 
απαγορεύεται. Οι συμπληρωματικές συχνότητες κινδύ¬ 
νου που είναι διαθέσιμες σε γεωγραφική κλίμακα μικρό¬ 
τερη από την παγκόσμια κλίμακα απολαμβάνουν επαρ¬ 
κούς προστασίας. 

3. Για την επίλυση περιπτώσεων Επιζήμιας Παρεμβο¬ 
λής, η υπηρεσία ραδιοαστρονομίας εξετάζεται ως μία 
υπηρεσία ραδιοεπικοινωνίας. Εντούτοις, η προστασία 
από υπηρεσίες που λειτουργούν σε άλλες ζώνες παρέχε¬ 
ται στην υπηρεσία ραδιοαστρονομίας μόνο στο βαθμό 
που απολαμβάνουν οι υπηρεσίες αυτές οι μεν έναντι των 
άλλων. 

4. Για την επίλυση περιπτώσεων Επιζήμιας Παρεμβο¬ 
λής, στην υπηρεσία έρευνας διαστήματος (παθητική) και 
στην υπηρεσία εξερεύνησης της Γης μέσω δορυφόρου 
(παθητική) παρέχεται προστασία από διάφορες υπηρε¬ 
σίες που λειτουργούν σε άλλες ζώνες μόνο στο βαθμό 

προστασίας που απολαμβάνουν οι υπηρεσίες αυτές οι 
μεν έναντι των άλλων. 

5. Στις περιπτώσεις που διακυβεύεται η ασφάλεια της 
ζωής ή η ασφάλεια ενός πλοίου ή αεροσκάφους, ένας 
Σταθμός ξηράς μπορεί να επικοινωνεί με σταθερούς 
Σταθμούς ή Σταθμούς ξηράς άλλης κατηγορίας. 

6. Στην περίπτωση που λόγω αλλαγής της κατανομής 
ζωνών ραδιοσυχνοτήτων που ισχύει από συγκεκριμένη 
ημερομηνία μία ζώνη ραδιοσυχνοτήτων κατανέμεται σε 
διαφορετική υπηρεσία από αυτή τη συγκεκριμένη ημερο¬ 
μηνία, η ΕΕΤΤ, με Απόφασή της, προσδιορίζειτους όρους 
προσωρινής λειτουργίας των εκχωρήσεων που έχουν γί¬ 
νει στην εν λόγω ζώνη ραδιοσυχνοτήτων, μέχρι την ημε¬ 
ρομηνία εφαρμογής της αλλαγής της κατανομής ζωνών 
ραδιοσυχνοτήτων. 

Άρθρο 6 

Διεθνής Συντονισμός 

1. Οποιαδήποτε νέα Εκχώρηση ή τροποποίηση υφιστά¬ 
μενης Εκχώρησης γίνεται κατά τρόπο ώστε να αποφεύ¬ 
γεται η πρόκληση Επιζήμιας Παρεμβολής σε υπηρεσίες 
που προσφέρονται από Σταθμούς άλλης χώρας που χρη¬ 
σιμοποιούν συχνότητες εκχωρηθείσες σύμφωνα με τον 
Πίνακα Κατανομής Συχνοτήτων και τις άλλες διατάξεις 
του Κανονισμού Ραδιοεπικοινωνιών, τα χαρακτηριστικά 
των οποίων εκχωρήσεων έχουν καταγραφεί στο Διεθνές 
Μητρώο Συχνοτήτων. 

2. Σε κάθε περίπτωση, απαιτείται διεθνής συντονισμός 
όταν υπάρχει σοβαρή πιθανότητα πρόκλησης Επιζήμιας 
Παρεμβολής σε Υπηρεσίες Ραδιοεπικοινωνίας που παρέ¬ 
χονται από νομίμως λειτουργούντες Σταθμούς άλλης χώ¬ 
ρας. 

3. Στην περίπτωση ανάγκης Διεθνούς συντονισμού 
εφαρμόζονται οι σχετικές διατάξεις του Κανονισμού Ρα¬ 
διοεπικοινωνιών. 

Άρθρο 7 

Διάρκεια Εκχώρησης 

1. Η Εκχώρηση γίνεται για όσο χρόνο διαρκεί η Ειδική 
άδεια ενόψει της οποίας έχειγίνειη Εκχώρηση. Με τη λή¬ 
ξη της διάρκειας της Ειδικής άδειας, παύουν και τα δικαι¬ 
ώματα του κατόχου της Εκχώρησης τα οποία απορρέουν 
από αυτή. 

2. Η ΕΕΤΤ δύναται με ειδικά αιτιολογημένη απόφασή 
της, να προσδιορίζει μικρότερη διάρκεια για μια Εκχώρη¬ 
ση, αποκλειστικά και μόνο σε περίπτωση κατά την οποία 
για αντικειμενικούς λόγους, η αντίστοιχη συχνότητα, 
πρόκειται σύμφωνα με τον ΕΚΚΖΣ, ή λόγω διεθνών ή δι¬ 
μερών συμβάσεων στις οποίες το συμβαλλόμενο μέρος 
είναι η Ελλάδα, να κατανεμηθείγιατη παροχή άλλων υπη¬ 
ρεσιών. 

3. Η χορηγηθείσα Εκχώρηση ανανεώνεται ή παρατείνε- 
ται, αυτόματα, στη περίπτωση κατά την οποία, ανανεωθεί 
ή παραταθεί η διάρκεια της Ειδικής Άδειας, εν όψει της 
οποίας είχε γίνει η Εκχώρηση. 

Άρθρο 8 

Τροποποίηση Εκχώρησης 

1. Κάθε αλλαγή σε θέση, ραδιοεξοπλισμό ή οποιαδήπο¬ 
τε τεχνική παράμετρο που προσδιορίζεται στην Εκχώρη¬ 


ση, είτε μετά από αίτημα του εκδοχέα ή αυτεπάγγελτα 
από την ΕΕΤΤ όπου αυτό δικαιολογείται σύμφωνα με το 
παρόντα Κανονισμό και την κείμενη νομοθεσία, συνιστά 
τροποποίηση της Εκχώρησης. Η τροποποίηση γίνεται με 
απόφαση της ΕΕΤΤ ύστερα από αίτηση του κατόχου της 
Εκχώρησης, η οποία υποβάλλεταιτουλάχιστον45ημέρες 
πριν την σχεδιαζόμενη υλοποίηση της τροποποίησης. 
Απόφαση εκδίδεται εντός τριάντα (30) ημερών από την αί¬ 
τηση. 

2. Σε περίπτωση τροποποίησης της ειδικής άδειας εν 
όψει της οποίας έγινε η Εκχώρηση και στην έκταση την 
οποία αυτό επιδρά στη συγκεκριμένη Εκχώρηση, γίνεται 
άμεσα και τροποποίηση της Εκχώρησης. 

3. Σε περίπτωση που ο κάτοχος της Εκχώρησης δεν εκ- 
μεταλλευθεί μέρος του φάσματος ραδιοσυχνοτήτων το 
οποίο του έχει χορηγηθεί μέσα στο χρονικό διάστημα 
ενός (1) έτους από την Εκχώρηση, του αφαιρείται η χρή¬ 
ση του αντίστοιχου φάσματος ραδιοσυχνοτήτων, το 
οποίο δεν έχει χρησιμοποιήσει. 

Άρθρο 9 

Αναστολή Εκχώρησης 

1. Αναστολή της Εκχώρησης μπορεί να επιβληθεί σε πε¬ 
ρίπτωση που ο κάτοχος της Εκχώρησης προβεί σε σοβα¬ 
ρή παράβαση, σύμφωνα με τη κείμενη νομοθεσία. Σοβα¬ 
ρές παραβάσεις θεωρούνται ιδίως οι εξής : 

(α) Η περίπτωση Επιζήμιας Παρεμβολής άλλων νομί¬ 
μως λειτουργούντων Σταθμών, σύμφωνα με τους όρους 
της Εκχώρησης. 

(β) Η περίπτωση παραβίασης του απορρήτου των αντα¬ 
ποκρίσεων άλλων Σταθμών. 

(γ) Η περίπτωση χρησιμοποίησης των Σταθμών κατά 
τρόπο που δεν είναι σύμφωνος με τον δηλωθέντα προο¬ 
ρισμό τους ή χρήσης εξοπλισμού που δεν πληροί τα τε¬ 
χνικά χαρακτηριστικά στα οποία βασίστηκε η Εκχώρηση. 

(δ) Η περίπτωση Αναστολής της ειδικής άδειας με την 
οποία παρέχονταν οι αντίστοιχες υπηρεσίες με χρήση ρα¬ 
διοσυχνοτήτων. 

(ε) Όταν ο κάτοχος της άδειας χρησιμοποιεί την εκχω¬ 
ρημένη συχνότητα κατά τρόπο ο οποίος δεν συνάδει με 
την αίτησή του με βάση την οποία έγινε η Εκχώρηση ή/και 
με τους όρους οι οποίοι περιέχονται στην αντίστοιχη 
απόφαση Εκχώρησης. 

(στ) Όταν από τις αρμόδιες αρχές, διαπιστώνεται η πρό¬ 
κληση επιβλαβών παρενοχλήσεων σε άλλα συστήματα 
ραδιοεπικοινωνίας λόγω μη τήρησης των όρων και τεχνι¬ 
κών στοιχείων της Εκχώρησης ή λόγω βλάβης / δυσλει¬ 
τουργίας του εξοπλισμού που καλύπτεται από αυτήν, ο 
κάτοχος της Εκχώρησης υποχρεώνεται να διακόψει τη 
λειτουργία των υπαίτιων συστημάτων του αμέσως. 

2. Αναστολή της Εκχώρησης γίνεται επίσης για λόγους 
δημοσίου συμφέροντος. 

3. Αναστολή της Εκχώρησης γίνεται ύστερα από ειδικά 
αιτιολογημένη απόφαση της ΕΕΤΤ. Σε εξαιρετικές περι¬ 
πτώσεις που οι Επιζήμιες Παρεμβολές θέτουν σε κίνδυνο 
ιδίως την ασφάλεια των πτήσεων, είναι δυνατόν να λη- 
φθούν άμεσα μέτρα προκειμένου να διακοπεί η χρήση 
των εν λόγω συστημάτων. 

4. Η αναστολή της Εκχώρησης αίρεται όταν αρθούν οι 
συνθήκες που την δικαιολογούν σύμφωνα με το παρόν 

άρθρο κατ’εξαίρεση σε περιπτώσεις ιδιαίτερα βαριάς πα¬ 
ράβασης της κείμενης νομοθεσίας ή επαναλαμβανόμε¬ 
νης παράβασης αυτής η αναστολή της Εκχώρησης δύνα- 
ται να γίνεται και για μεγαλύτερο χρονικό διάστημα με βά¬ 
ση την αρχή της αναλογικότητας από την ΕΕΤΤ. 

Άρθρο 10 

Ανάκληση Εκχώρησης 

1. Με τις διατάξεις του παρόντος δεν θίγονται και ισχύ¬ 
ουν παράλληλα οι γενικότερες διατάξεις της νομοθεσίας 
για την ανάκληση των διοικητικών πράξεων. 

2. Η Εκχώρηση μπορεί να ανακληθεί ή να καταργηθεί, 
έπειτα από ειδικά αιτιολογημένη απόφαση της ΕΕΤΤ, στις 
εξής περιπτώσεις: 

(α) Όταν, επί χρονικό διάστημα που υπερβαίνει τον ένα 
(1) μήνα ο δικαιούχος της Εκχώρησης καθυστερεί να εκ¬ 
πληρώσει τις ληξιπρόθεσμες βεβαιωμένες οφειλές του 
προς την ΕΕΤΤ, σε σχέση με την Εκχωρηθείσα Ραδιοσυ¬ 
χνότητα, όπως προσδιορίζεται σε σχετική απόφαση της 
ΕΕΤΤ. 

(β) Όταν η συγκεκριμένη ραδιοσυχνότητα έχει εκχωρη¬ 
θεί σε Δευτερεύουσα Βάση στη συγκεκριμένη ζώνη και η 
οποία (ραδιοσυχνότητα) προκαλεί Επιζήμιες Παρεμβο¬ 
λές σε ραδιοσυχνότητες που έχουν Εκχωρηθεί σε Πρω¬ 
τεύουσα βάση, σύμφωνα με τον ΕΚΚΖΣ. 

(γ) Αν παρά την επιβολή Αναστολής ο δικαιούχος της 
Εκχώρησης συνεχίζει τη χρήση της συγκεκριμένης ρα¬ 
διοσυχνότητας. 

(δ) Αν σύμφωνα με το άρθρο 4 παράγρ. 7 του παρό¬ 
ντος Κανονισμού, η ΕΕΤΤ έχει προβεί σε εκχώρηση ρα¬ 
διοσυχνοτήτων, με διαφορετικά τεχνικά χαρακτηριστικά 
από αυτά που περιέχονται στην αίτηση εκχώρησης και 
παρά ταύτα ο Δικαιούχος κάνει χρήση των ραδιοσυχνο¬ 
τήτων κατά τρόπο ο οποίος αντίκειται στη παραπάνω 
Απόφαση. 

3. Εάν μετά την Εκχώρηση και αφού ο Σταθμός ραδιοε¬ 
πικοινωνιών τεθεί σε λειτουργία αποδειχτεί ότι το νεοε- 
γκατεσταθέν σύστημα δέχεται ή προκαλεί Επιζήμιες Πα¬ 
ρεμβολές σε νομίμως λειτουργούντα συστήματα και οι 
οποίες δεν ήταν δυνατό να προβλεφθούν από την θεωρη¬ 
τική ανάλυση του φακέλου, η Εκχώρηση ανακαλείται και 
η ΕΕΤΤ προβαίνει σε νέα Εκχώρηση κατά απόλυτη χρονι¬ 
κή προτεραιότητα. 

4. Η Εκχώρηση ανακαλείται άμεσα σε κάθε περίπτωση 
ανάκλησης της Ειδικής Άδειας σε εφαρμογή της οποίας 
έχει γίνει η Εκχώρηση. 

5. Η Εκχώρηση ανακαλείται άμεσα μετά από έγγραφη 


αίτηση του κάτοχου της Εκχώρησης στην οποία αναφέρει 
ότι δεν επιθυμεί πλέον να χρησιμοποιήσει την εν λόγω ρα¬ 
διοσυχνότητα. 

Άρθρο 11 

Ζώνες Ελεύθερης Χρήσης 

Σε περίπτωση Σταθμών Ραδιοεπικοινωνιών που λει¬ 
τουργούν σε ζώνες ραδιοσυχνοτήτων οι οποίες έχουν χα- 
ρακτηρισθεί από την κείμενη νομοθεσία ως ελεύθερης 
χρήσης και χρησιμοποιούνται για την παροχή τηλεπικοι¬ 
νωνιακών υπηρεσιών που εμπίπτουν στο πεδίο εφαρμο¬ 
γής του παρόντος Κανονισμού, δεν απαιτείται Εκχώρηση 
Ραδιοσυχνοτήτων αλλά απλή δήλωση καταχώρησης που 
υποβάλλεται στην ΕΕΤΤ. 

Άρθρο 12 

Κυρώσεις 

Σε περίπτωση παράβασης διάταξης του παρόντος, η 
ΕΕΤΤ δύναται με ειδικά αιτιολογημένη απόφασή της και 
ύστερα από ακρόαση του ενδιαφερομένου να επιβάλλει 
τις κυρώσεις που προβλέπονται στο άρθρου 12 του Ν. 
2867/2000. 

Αρθρο 13 

Τελικές και Μεταβατικές Διατάξεις 

1 .Αιτήσεις οι οποίες εκκρεμούν σύμφωνα με την ΥΑ 
62087/98 όπως ίσχυε την 31η.12.2000 καταλαμβάνονται 
από τον παρόντα Κανονισμό και θα διεκπεραιωθούν εντός 
ενός (1) έτους από τη θέση του σε ισχύ. 

2. Αιτήσεις οι οποίες δεν είναι πλήρεις σύμφωνα με την 
ΥΑ 62087/98 πρέπει να υποβληθούν εκ νέου, σύμφωνα με 
τις διατάξεις του παρόντος Κανονισμού. 

3. Εκχώρηση ραδιοσυχνότητας σύμφωνα με τον παρό¬ 
ντα Κανονισμό γίνεται επίσης: 

α. Σε Σταθμούς Ραδιοεπικοινωνιών που λειτουργούν σε 
Προσωρινή Βάση χωρίς να υπάγονται σε καθεστώς Ειδι¬ 
κών Αδειών. 

β. Σε Σταθμούς Ραδιοεπικοινωνιών που λειτουργούν σε 
περιόδους έκτακτης ανάγκης. 

Άρθρο 14 
Έναρξη Ισχύος 

Η ισχύς του παρόντος Κανονισμού άρχεται από τη δη¬ 
μοσίευσή του στην Εφημερίδα της Κυβερνήσεως. 

Ο παρών Κανονισμός να δημοσιευθεί στην Εφημερίδα 
της Κυβερνήσεως. 

ΠΑΡΑΡΤΗΜΑ Α 

Ραδιοσυχνότητες επικοινωνιών ανάγκης και ασφάλειας του Παγκόσμιου Ναυτιλιακού 
Συστήματος Ανάγκης και ασφάλειας (ΟΜϋδδ) και κοινές ραδιοσυχνότητες 
επικοινωνιών για τις οποίες δεν απαιτείται Εκχώρηση 


α. Συχνότητες κάτω από 30 ΜΗζ 



*2 174,5 


*2 182 


*2 187,5 


*4 125 


*4 177,5 


*4 207,5 


4 209,5 


ΝΒΌΡ-ΟΟΜ 


ΚΤΡ-ΟΟΜ 



ΑΕΚΟ-δΑΚ 


ΚΤΡ-ΟΟΜ 


ΝΒϋΡ-ΟΟΜ 


Σημειώσεις 


Χρησιμοποιείται για ναυτιλιακές πληροφορίες ασφάλειας 


Συχνότητα κλήσης και κινδύνου στη ραδιοτηλεγραφία 


Χρησιμοποιείται αποκλειστικά από το διεθνές σύστημα ΝΑΥΤΕΧ. 


Διεθνής συχνότητα ανάγκης και κλήσης στη ραδιοτηλεφωνία. 
Μπορεί να χρησιμοποιείται και για επιχειρήσεις έρευνας και 
διάσωσης επανδρωμένων διαστημοπλοίων. Χρησιμοποιείται τάξη 
εκπομπής Ι3Ε. 


Οι αεροναυτικές φέρουσες συχνότητες 3 023 1<Ήζ και 5 680 ΙίΗζ 
μπορούν να χρησιμοποιούνται για επικοινωνία μεταξύ κινητών 
Σταθμών που έχουν εμπλακεί σε συντονισμένες επιχειρήσεις 
έρευνας και διάσωσης και για επικοινωνίες μεταξύ των Σταθμών 
αυτών και Σταθμών ξηράς σύμφωνα με τις διατάξεις του 
Παραρτήματος δ27, των διατάξεων δ5.111 και δ5.115. 


Η φέρουσα συχνότητα 4 125 ΕΗζ μπορεί να χρησιμοποιείται από 
Σταθμούς αεροσκαφών για επικοινωνία με Σταθμούς της κινητής 
ναυτικής υπηρεσίας για σκοπούς ανάγκης και ασφάλειας, 
περιλαμβανόμενης της έρευνας και διάσωσης 




Η συχνότητα 4 209,5 ΙίΗζ χρησιμοποιείται αποκλειστικά για 
εκπομπές τύπου ΝΑνΤΕΧ σύμφωνα με το Ψήφισμα 339 της 
Παγκόσμιας Διάσκεψης Ραδιοεπικοινωνιών 1997 . 



ΜδΙ-ΗΡ 


*6 215 


ΑΕΚΟ-δΑΚ Ισχύει ότι και στη συχνότητα 3 023 ΙίΗζ. 


ΚΤΡ-ΟΟΜ 

Σημειώσεις 


*6 268 


*6 312 


6314 
*8 291 


8 364 


*8 376,5 


*8 414,5 


8 416,5 


10 003 
*12 290 


ΝΒϋΡ^ΟΜ 


30 


ΚΤΡ^ΟΜ 


ΝΒΌΡ-ΟΟΜ 




Μ8Ι-ΗΡ 


Συχνότητα για επιχειρήσεις έρευνας και διάσωσης 


Συχνότητα για επιχειρήσεις έρευνας και διάσωσης 

β. Συχνότητες πάνω από 30 ΜΗζ 


Συχνότητα 

(ΚΗζ) 

Περιγραφή 

χρήσης 

Σημειώσεις 

•121,5 

ΑΕΚΟ-3ΑΚ. 

Αεροναυτική συχνότητα επείγοντος 121,5 ΜΗζ που 
χρησιμοποιείται για σκοπούς ανάγκης από Σταθμούς 
ραδιοτηλεφωνίας της κινητής αεροναυτικής υπηρεσίας στη ζώνη 

117,975 ΜΗζ - 137 ΜΗζ, Σταθμούς σωστικών μέσων και 
θεσιδεικτικούς ραδιοφάρους έκτακτης ανάγκης . 

Σταθμοί της κινητής ναυτικής υπηρεσίας μπορούν να επικοινωνούν 
με Σταθμούς της κινητής αεροναυτικής υπηρεσίας στη συχνότητα 
121,5 ΜΗζ μόνο για σκοπούς ανάγκης και επείγοντος. 

123,1 

ΑΕΚΟ-3ΑΚ 

Βοηθητική αεροναυτική συχνότητα της συχνότητας 121,5 ΜΗζ που 
χρησιμοποιείται από Σταθμούς της κινητής αεροναυτικής 
υπηρεσίας που έχουν εμπλακεί σε συντονισμένες επιχειρήσεις 
έρευνας και διάσωσης. 

156,3 

νΉΡ-(3Η06 

Η συχνότητα 156,3 ΜΗζ μπορεί να χρησιμοποιείται για επικοινωνία 
μεταξύ Σταθμών πλοίων και Σταθμών αεροσκαφών που έχουν 
εμπλακεί σε συντονισμένες επιχειρήσεις έρευνας και διάσωσης. 

Μπορεί να χρησιμοποιείται από Σταθμούς αεροσκαφών για 
επικοινωνία με Σταθμούς πλοίων για επικοινωνία με Σταθμούς πλοίων 
για άλλους σκοπούς ασφάλειας. 

* 156,525 

ΌδΟ- 

νΗΡ-ΟΗ70 

Η συχνότητα 156,525 ΜΗζ χρησιμοποιείται στην κινητή ναυτική 
υπηρεσία για κλήσεις ανάγκης και ασφάλειας χρησιμοποιώντας 
ψηφιακή επιλογική κλήση. 

156,650 

νΗΡ-ΟΗ13 

Η συχνότητα 156,650 ΜΗζ χρησιμοποιείται για επικοινωνίες από 
πλοίο σε πλοίο που αφορούν την ασφάλεια ναυσιπλοΐας. 

* 156,8 

νΗΡ-ΟΗ16 

Η συχνότητα 156,8 ΜΗζ χρησιμοποιείται για επικοινωνίες 
ραδιοτηλεφωνίας ανάγκης και ασφάλειας. Η συχνότητα 

156,8 ΜΗζ μπορεί να χρησιμοποιείται από Σταθμούς αεροσκαφών 
μόνο για σκοπούς ασφάλειας . 

243 

ΑΕΚΟ-8ΑΚ 


*406-406.1 

406-ΕΡΙΚΒ 

Η ζώνη συχνοτήτων χρησιμοποιείται αποκλειστικά από 
θεσιδεικτικούς ραδιοφάρους έκτακτης ανάγκης κατά τη 
κατεύθυνση Γη προς διάστημα. 

1 530-1 544 

3ΑΤ-ΟΟΜ 

Η ζώνη 1 530-1 544 ΜΗζ χρησιμοποιείται στην κινητή ναυτική 
υπηρεσία για σκοπούς ανάγκης και ασφάλειας κατά τη κατεύθυνση 
Διάστημα προς Γη. Οι επικοινωνίες ανάγκης επείγοντος και 
ασφάλειας ΟΜϋδδ έχουν προτεραιότητα στη ζώνη αυτή. 

Συχνότητα 

(ΙίΗζ) 

Περιγραφή 

χρήσης 

Σημειώσεις 

*1 544-1 545 

Ο&δ-ΟΡδ 

Η χρήση της ζώνης 1 544-1 545 ΜΗζ (Διάστημα προς Γη) 
περιορίζεται σε επιχειρήσεις ανάγκης και ασφάλειας, ζεύξεις 
τροφοδότησης δορυφόρων που αναμεταβιβάζουν τις εκπομπές 
δορυφορικών θεσιδεικτικών ραδιοφάρων έκτακτης ανάγκης σε 
επίγειους Σταθμούς και ζεύξεις στενής ζώνης από διαστημικούς 
Σταθμούς σε κινητούς Σταθμούς. 

1 626,5- 
1 645,5 

3ΑΤ-ΟΟΜ 

Η ζώνη 1 626,5-1 645,5ΜΗζ χρησιμοποιείται στην κινητή ναυτική 
υπηρεσία για σκοπούς ανάγκης και ασφάλειας κατά τη κατεύθυνση 
Γη προς Διάστημα. Οι επικοινωνίες ανάγκης επείγοντος και 
ασφάλειας ΟΜΌ33 έχουν προτεραιότητα στη ζώνη αυτή. 

*1 645,5- 
1 646,5 

ϋ&δ-ΟΡδ 

Η χρήση της ζώνης 1 645,5-1 646,5 ΜΗζ (Γη προς Διάστημα) 
περιορίζεται σε επιχειρήσεις ανάγκης και ασφάλειας, εκπομπές 
δορυφορικών θεσιδεικτικών ραδιοφάρων έκτακτης ανάγκης και 
αναμεταβίβαση συναγερμών ανάγκης που λαμβάνονται από 
δορυφόρους σε χαμηλές πολικές τροχιές προς γεωστατικούς 
δορυφόρους. 

9 200-9 500 

8ΑΚΤ3 

Η ζώνη συχνοτήτων χρησιμοποιείται από αναμεταδότες ραντάρ για 
τη διευκόλυνση έρευνας και διάσωσης. 


Υπόμνημα: 

ΑΕΒΟ-8ΑΒ Αεροναυτικές φέρουσες συχνότητες που 
μπορούν να χρησιμοποιούνται για επικοινωνία μεταξύ κι¬ 
νητών Σταθμών που έχουν εμπλακεί σε συντονισμένες 
επιχειρήσεις έρευνας και διάσωσης και για επικοινωνίες 
μεταξύ των Σταθμών αυτών και Σταθμών ξηρός. 

Ω5Θ Συχνότητες που χρησιμοποιούνται αποκλειστικά 
για κλήσεις ανάγκης και ασφάλειας χρησιμοποιώντας ψη¬ 
φιακή επιλογική κλήση σύμφωνα με τις διατάξεις 332.5, 
332.9, 533.11 και 533.34. 

Μ5Ι Συχνότητες που χρησιμοποιούνται αποκλειστικά 
στην κινητή ναυτική υπηρεσία για την εκπομπή πληροφο¬ 
ριών ναυτιλιακής ασφάλειας (περιλαμβανομένωντων με¬ 
τεωρολογικών και ναυτιλιακών μηνυμάτων και επειγου- 
σών πληροφοριών) από παράκτιους Σταθμούς προς τα 
πλοία, μέσω στενοζωνικής τηλεγραφίας άμεσης εκτύπω¬ 
σης. 

Μ8Ι-ΗΡ Συχνότητες που χρησιμοποιούνται αποκλειστι¬ 
κά στην κινητή ναυτική υπηρεσία για την εκπομπή πληρο¬ 
φοριών ναυτιλιακής ασφάλειας σε ωκεανούς από παρά¬ 
κτιους Σταθμούς προς τα πλοία, μέσω στενοζωνικής τη¬ 
λεγραφίας άμεσης εκτύπωσης. 

ΝΒϋΡ-ΘΟΜ Συχνότητες που χρησιμοποιούνται απο¬ 
κλειστικά για επικοινωνίες ανάγκης χρησιμοποιώντας 
στενοζωνική τηλεγραφίας άμεσης εκτύπωσης. 

ΒΤΡ-ΘΟΜ Φέρουσες συχνότητες που χρησιμοποιού¬ 
νται για επικοινωνίες ανάγκης και ασφάλειας χρησιμοποι¬ 
ώντας ραδιοτηλεφωνία. 

0&5-0Ρ5 Η χρήση των ζωνών αυτών περιορίζεται σε 
επιχειρήσεις ανάγκης και ασφάλειας όπου χρησιμοποι¬ 
ούνται δορυφορικοί θεσιδεικτικοί ραδιοφάροι έκτακτης 
ανάγκης (ΕΡΙΒΒε). 

5ΑΤ-ΘΟΜ Οι ζώνες συχνοτήτων διατίθενται για σκο¬ 
πούς έκτακτης ανάγκης και ασφάλειας στη κινητή ναυτι¬ 
κή υπηρεσία μέσω δορυφόρου. 


νΗΕ-ΟΗ# Συχνότητες Ν/ΗΡ που χρησιμοποιούνται για 
σκοπούς έκτακτης ανάγκης και ασφάλειας. Ο αριθμός 
καναλιού (ΟΗ#) αναφέρεται στο κανάλι νΗΡτου Παραρ¬ 
τήματος 518. 

ΔΙΕΘΝΕΙΣ ΣΥΧΝΟΤΗΤΕΣ ΓΙΑ ΨΗΦΙΑΚΗ ΕΠΙΛΟΓΙΚΗ 
ΚΛΗΣΗ ΓΙΑ ΣΚΟΠΟΥΣ ΑΛΛΟΥΣ ΕΚΤΟΣ ΤΟΥ ΚΙΝΔΥΝΟΥ 
ΚΑΙ ΑΣΦΑΛΕΙΑΣ 

455,5 - 458,5 - 2177 - 2189,5 - 4208 - 4208,5 - 4209 - 

4219.5 - 4220 - 4220,5 - 6312,5-6313 - 6313,5 - 6331 - 

6331.5 - 6332 - 8415 - 8415,5 - 8416 - 8436,5 - 8437 - 8437,5 

- 12577,5 - 12578 - 12578,5 - 12657 - 12658 - 16805 - 

16805.5 -16806 -16903 -16903,5 -16904 -18898,5 -18899 

- 18999,5 - 19703,5 - 19704 - 19704,5 - 22374,5 - 22375 - 

22375.5 - 22444 - 22444,5 - 22445 - 25208,5 - 25209 - 
25209,5-26121 -26121,5-26122 ΚΗζ 

ΔΙΕΘΝΕΙΣ ΣΥΧΝΟΤΗΤΕΣ ΓΙΑ ΕΠΙΛΟΓΙΚΗ ΚΛΗΣΗ ΜΕ 
ΧΡΗΣΗ ΤΟΥ ΣΕΙΡΙΑΚΟΥ ΣΥΣΤΗΜΑΤΟΣ ΚΩΔΙΚΑ ΑΠΛΗΣ 
ΣΥΧΝΟΤΗΤΑΣ 

2170,5-4125-4417-6516-8779-13137-173-2-19770 
-22756-26172 Ι<Ηζ 

ΔΙΕΘΝΕΙΣ ΣΥΧΝΟΤΗΤΕΣ ΓΙΑ ΡΑΔΙΟΤΗΛΕΦΩΝΙΚΗ 
ΚΛΗΣΗ 

4125-4417-6215-6516-8255-8779- 12290- 13137- 
16420 - 17302 - 18795 - 19770 - 22060 - 22756 - 25097 - 
26172 ΚΗζ 

ΔΙΕΘΝΕΙΣ ΣΥΧΝΟΤΗΤΕΣ ΕΡΓΑΣΙΑΣ ΣΤΑΘΜΩΝ ΡΑΔΙΟ¬ 
ΤΗΛΕΓΡΑΦΙΑΣ ΠΛΟΙΩΝ 
425 - 454 - 458 - 468 - 480 - 512 Ι<Ηζ 
ΔΙΕΘΝΕΙΣ ΣΥΧΝΟΤΗΤΕΣ ΕΡΓΑΣΙΑΣ ΣΤΑΘΜΩΝ ΠΛΟΙ¬ 
ΩΝ ΠΡΟΣ ΠΑΡΑΚΤΙΟΥΣ Η ΕΠΙΚΟΙΝΩΝΙΑΣ ΜΕΤΑΞΥ 
ΠΛΟΙΩΝ 

2045 - 2048 - 2635 - 2638 ΚΗζ 

ΔΙΕΘΝΗΣ ΣΥΧΝΟΤΗΤΑ ΡΑΔΙΟΓΩΝΙΟΜΕΤΡΙΑΣ ΠΛΟΙ¬ 
ΩΝ 

410 Ι<Ηζ 

ΠΑΡΑΡΤΗΜΑ Β 
Απαιτούμενα Δικαιολογητικά 

Προκειμένου να Εκχωρηθεί ραδιοσυχνότητα ο ενδιαφε¬ 
ρόμενος υποβάλλει Αίτηση στην ΕΕΤΤ η οποία περιλαμ¬ 
βάνει: 

1. Επωνυμία ή όνομα του κατόχου της Ειδικής άδειας. 

2. Πλήρη στοιχεία του νομίμου εκπροσώπου του αιτού- 
ντος. 

3. Περιγραφή των υπηρεσιών τις οποίες πρόκειται να 
παρέχει ο αιτούμενος με χρήση των εν λόγω ραδιοσυχνο¬ 
τήτων, στη περίπτωση που ο αιτούμενος κατέχει περισ¬ 
σότερες από μια ειδικές άδειες. 

4. Τα πλήρη τεχνικά χαρακτηριστικά εκπομπής και λή¬ 
ψης των ραδιοηλεκτρικών συσκευών, των κεραιών και 
των σηματοτροφοδοτικών καλωδίων που θα χρησιμοποι¬ 
ηθούν. 

5. Την ζώνη ραδιοσυχνοτήτων, εντός της οποίας αιτεί- 
ται την Εκχώρηση ραδιοσυχνότητας, και τις ζώνες που 
προτείνονται από το αιτούντα, σε περίπτωση ενδεχόμε¬ 
νης αδυναμίας Εκχώρησης ραδιοσυχνότητας στην αρχι¬ 
κή ζώνη. 

6. Στη περίπτωση Σταθερού ή Επίγειου Σταθμού τις γε¬ 
ωγραφικές συντεταγμένες του εν λόγω Σταθμού (με ακρί¬ 
βεια δεύτερου λεπτού), την ισχύ εκπομπής κάθε πομπού, 
και την ακριβή κατεύθυνση των κεραιών ή την ακριβή τρο¬ 
χιά που εκτελείη κεραία (εφόσον πρόκειται για κεραία πα¬ 
ρακολούθησης τροχιάς). 

Επιπλέον: 

α. Προκειμένου για Σταθμούς που λειτουργούν σε μόνι¬ 
μη βάση, τα αποτελέσματα ολοκληρωμένης μελέτης για 
τη χρήση της προς Εκχώρηση ραδιοσυχνότητας ή ραδιο- 
διαύλου, με πλήρεις τεχνικούς υπολογισμούς σχετικά με 
την ποιότητα και τη διαθεσιμότητα των ραδιοζεύξεων. Οι 
εν λόγω μελέτες εκπονούνται, όπως προβλέπουν κατά 
σειρά προτεραιότητας: 

- οι σχετικοί Κανονισμοί που εκδίδονται από την ΕΕΤΤ, 

- οι Αποφάσεις της ΕΒΟ, 

- οι Συστάσεις της ΕΒΟ, 

- οι σχετικές Συστάσεις της Διεθνούς Ένωσης Τηλεπι¬ 
κοινωνιών (ΙΤυ-Β). 

β. Προκειμένου για Σταθμό που λειτουργεί σε Προσω¬ 
ρινή Βάση, τις ημερομηνίες έναρξης και λήξης λειτουρ¬ 
γίας του Σταθμού. 


7. Στην περίπτωση Σταθμού Ξηράς, τις γεωγραφικές 
συντεταγμένες του εν λόγω Σταθμού (με ακρίβεια δεύτε¬ 
ρου λεπτού) την ισχύ εκπομπής κάθε πομπού, την επιθυ¬ 
μητή γεωγραφική κάλυψη (παρουσιαζόμενη σε χάρτη 
κλίμακας 1:50.000 ή μικρότερης), τον μέγιστο αριθμό 
χρηστών της υπηρεσίας εντός της γεωγραφικής περιο¬ 
χής κάλυψης για κάθε Σταθμό Ξηράς, την κατεύθυνση 
της κεραίας εφόσον αυτή είναι κατευθυντική, καθώς και 
τις ημερομηνίες έναρξης καιλήξης λειτουργίας του Σταθ¬ 
μού εφόσον αυτός λειτουργεί σε Προσωρινή Βάση. 

8. Στη περίπτωση Κινητού Σταθμού, ή Επίγειου Κινητού 
Σταθμού τη γεωγραφική περιοχή μέσα στην οποία ο Σταθ¬ 
μός δύναται να κινηθεί, παρουσιαζόμενη σε χάρτη κλίμα¬ 
κας μικρότερης ή ίσης του 1:1000.000 καθώς και τις ημε¬ 
ρομηνίες έναρξης και λήξης λειτουργίας, εφόσον ο εν λό¬ 
γω Σταθμός λειτουργεί σε Προσωρινή Βάση. 

9. Οι ώρες έναρξης και λήξης χρήσης των προς Εκχώ¬ 
ρηση ραδιοσυχνοτήτων σε ημερήσια βάση, όταν οι ώρες 
αυτές μπορούν να προσδιοριστούν και εφόσον η χρήση 
είναι διακεκομμένη ή περιστασιακή και μπορούν να προσ¬ 
διοριστούν. 

10. Απόδειξη πληρωμής των τελών χρήσης του φάσμα¬ 
τος του προηγούμενου έτους, εφόσον πρόκειται για πά- 
ροχο που ήδη χρησιμοποιεί ραδιοσυχνότητες. 

11. Απόδειξη πληρωμής των τελών Εκχώρησης. 

12. Υπεύθυνες Δηλώσεις του νομίμου εκπροσώπου του 
αιτούντος, ότι η Επιχείρηση που εκπροσωπεί έχει λάβει 
γνώση των υποχρεώσεών της, σύμφωνα με την ισχύουσα 
νομοθεσία, προκειμένου να χρησιμοποιήσει για τους 
Σταθμούς του ραδιοηλεκτρικού δικτύου εξοπλισμό, ο 
οποίος συμμορφώνεται προς: 

I. Την Οδηγία 73/23 ΕΟΚ για ηλεκτρολογικό υλικό χαμη¬ 
λής τάσης. 

II. Την Οδηγία 89/336 ΕΟΚ για την ηλεκτρομαγνητική 
συμβατότητα και την αντίστοιχη Κ.Υ.Α. 94649/8682/93 
(ΦΕΚ Β' 688/13.9.94) όπως εκάστοτε ισχύουν. 

III. Την Οδηγία 99/5ΕΚ. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 28 Φεβρουάριου 2001 

Ο ΠΡΟΕΔΡΟΣ 
ΕΜΜ. Α. ΓΙΑΚΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




